**Vedr. undervisningsforpligtelsen på Klinisk Institut for ph.d.-studerende**

Kære ph.d.-studerende

En væsentlig del af en forskeruddannelse er at træne kompetencer i forhold til formidling af viden og undervisning med det mål selvstændigt at kunne at varetage undervisningsopgaver. Dette udmøntes ved at ph.d.-studerende tilknyttet Klinisk Institut har en undervisningsforpligtigelse på samlet 150 timer i løbet af den 3-årige ph.d.-uddannelse.

Timerne skal anvendes ved PBL baseret undervisning, bedømmelsesopgaver og vejledning på AAU.

Vedhæftet er en opdateret indberetningsblanket, hvor følgende typer skal registreres:

**Vejledning af projektopgaver** (oplysning om semester og antal studerende). Ph.d.-studerende må ikke være enevejleder. Timerne skal således deles med mindst én anden vejleder, som minimum skal have 5 timer af de samlede timetal. Der gives sammenlagt 1 time/ECTS/studerende)

**Bedømmelse v. Journalgennemgang** (oplysning om semester) giver 20. min. pr. journal – angiv antal

**Forelæsninger** (oplysning om semester og modul) giver 5 timer for en times konfrontation – det vil sige 4 timers forberedelse.

**Eksamen (**oplysning om semester og modul/speciale)Der gives det faktiske tidsforbrug. Ingen forberedelse

**Forberedelse til eksamen** (assistance med at finde patienter o. lign / oplysning om semester og modul/speciale). Der gives det faktiske tidsforbrug. Ingen forberedelse

**Færdighedstræning/undervisning på akutugen (**oplysning om semester og speciale) Der gives 2 timer for en times konfrontation. Det vil sige 1 times forberedelse

**BootCamp** Der gives 2 timer for en times konfrontation. Det vil sige 1 times forberedelse.

**Case undervisning (**oplysning om semester og speciale) Der gives 2 timer for en times konfrontation. Det vil sige 1 times forberedelse.

**Kliniske Øvelser (**oplysning om semester og hvilken KØ) Der gives 2 timer for en times konfrontation. Det vil sige 1 times forberedelse. Oplys i skemaet dato for undervisning i Kliniske Øvelser.

**Introduktion til den kliniske afdeling** Der gives 2 timer for en times konfrontation. Det vil sige 1 times forberedelse.

Det skal præciseres, at det kun er aktiviteter på Aalborg Universitet, der tæller med. Anden formidlingsaktivitet – ved andre universiteter og undervisningsinstitutioner eller ved konferencer giver mening i forhold til ph.d.-bekendtgørelsen, men ikke i relation til undervisningsforpligtigelsen.

Deltagelse i Journalclub, netværk og lignende anses ikke som undervisning.